  Анжелика Тихонова корреспондент Россилэн азьмуртэз Владимир Путин Россиын Калык искусствоя но калыкъёслэн ваньбурлыктэм (нематериальной) лулчеберет кылёсбурзыя арез ортчытон пумысен кичӧлтонлы дурбасьтӥз. Со сярысь кунлэн кивалтӥсез Нальчикын Росси азьмурт бордын ужась йӧскалык кусыпъёсъя кенешлэн пумиськоназ вераз, ивортэ Калык творчествоя В. Д. Поленов нимо росси кун юртлэн пресс-службаез. Россиын калык искусствоя но калыкъёсмылэн ваньбурлыктэм лулчеберет кылёсбурзыя арез ортчытыны ӵектылӥзы вал ини. Ойдолэ озьы ик каром, ортчытом сое 2022-тӥ арын Владимир Путин, Россилэн азьмуртэзВладимир Путин Арлэсь программазэ туж рос-прос, котькуд уосвыллэсь аспӧртэмлыксэ лыдэ басьтыса, дасяно шуыса ватсаз. Россиысь лулчеберетъя министр Владимир Мединский та пумкылъянэз улосвылъёсын кемалась возьмало вал ини шуыса пусйиз. Со быдэс кунысьтымы калык творчествоен вырись, калык искусствоен тунсыкъяськись миллионлэсь ятыр адямиос понна бадӟым шумпотон. Ми адӟиськом, адямиос со ужлы вань улонзэс сӥзё, со пӧртэм арлыдо адямиосты огазея Владимир Мединский, Россиысь лулчеберетъя министрВатсалом, Россиысь азьмурт бордын ужась йӧскалыккуспо кусыпъёсъя кенеш 2012-тӥ арын кылдытэмын вал. Кенешлэн пумиськонъёсыз пӧртэм улосвылъёсын ортчыло. Азьвылэз ужрад кылем арын коньывуонэ Ханты-Мансийскын радъяськиз. Тодэ вайытом, Удмуртиысь ӵектос Киужъёсъя калыккуспо конгрессын Санкт-Петербургын куинетӥ инты басьтӥз. Тегъёс: Мерлык Лулчеберет ВладимирПутин Удмуртия Россия йӧскалыклулчеберет 100ар  